Ritratt: pexels.com .td_uid_2_61a5ada6f10af_rand.td-a-rec-img{text-align:left}.td_uid_2_61a5ada6f10af_rand.td-a-rec-img img{margin:0 auto 0 0} Il-Moviment Graffitti tenna l-pożizzjoni tiegħu favur il-proposta ta' riforma tal-liġi dwar il-kannabis f'Malta. L-organizzazzjoni ddeskriviet l-abbozz il-ġdid bħala "titjib sostanzjali" meta mqabbel mal-White Paper ippreżentata aktar kmieni din is-sena. L-organizzazzjoni faħħret ukoll din il-liġi li bis-saħħa tagħha min juża l-kannabis ma jibqax jiġi arrestat, imfittex jew inkella ffastidjat minħabba pussess ta' ammonti żgħar tas-sustanza. "L-għan ewlieni tal-liġi proposta huwa li jiġi regolat suq eżistenti ta' persuni li jużaw il-kannabis, li issa se jingħataw il-possibbiltà li jixtru l-prodott tagħhom minn sorsi aktar sikuri, mingħajr biża' li jiġu mfixkla mill-awtoritajiet, u mingħajr ma jkollhom għalfejn jirrikorru għas-suq illegali," qalet l-organizzazzjoni fi stqarrija t-Tnejn. Kannabis rikreattiva: 22 entità b'position paper lill-MPs "Aħna kompletament favur l-idea li min juża d-droga m'għandux jibqa' jintbagħat il-ħabs, speċjalment meta wieħed iqis l-istejjer li ħarġu minn Kordin fl-aħħar sentejn." Filwaqt li appoġjat l-liġi tal-kannabis, l-organizzazzjoni appellat wkoll lill-Ministru Owen Bonnici sabiex iwaqqaf awtorità regolatorja indipendenti b'saħħitha, u stqarret li "r-riforma tal-kannabis se tkun effettiva biss skont kemm tkun effettiva l-awtorità li tissorveljaha, u dan jgħodd għal kull awtorità oħra f'kull settur ieħor." Ir-riforma tal-kannabis qegħda tiġi diskussa fil-Parlament u qed tiġi opposta mill-Partit Nazzjonalista u għadd ta' organizzazzjonijiet, fosthom Caritas Malta u assoċjazzjonijiet mediċi. Dawn jargumentaw li r-riforma proposta se "tinnormalizza" l-użu tal-kannabis, b'diversi organizzazzjonijiet tal-Knisja u NGOs jesprimu t-tħassib serju tagħhom dwar l-effetti li dan se jkollu fuq it-tfal u l-bqija tas-soċjetà. "Għadna fil-ħin biex il-kannabis ma ssirx parti mill-kultura tal-pajjiż" – Id-Direttur tal-Caritas Ix-xahar li għadda, għadd ta' organizzazzjonijiet tal-Knisja ngħaqdu ma' Caritas Malta u l-Fondazzjoni Oasi, jgħidu li r-riforma tal-kannabis se tikkawża aktar ħsara milli ġid, Fl-istqarrija l-Moviment Graffitti laqa' wkoll il-provvediment li jippermetti lil min juża l-kannabis ikabbar sa 4 pjanti f'daru, kif ukoll regolamenti li jippermettu l-introduzzjoni ta' klabbs tal-kannabis li permezz tagħhom assoċjazzjonijiet mingħajr skop ta' qligħ jistgħu jkabbru l-pjanti u jqassmu l-prodott mal-membri. "Dan ifisser li persuni li jużaw il-kannabis se jkollhom l-għażla li jkabbru u jikkonsmaw il-prodott tagħhom stess, mingħajr ma jkunu sfurzati jixtru l-kannabis mingħand il-bejjiegħa." Il-grupp appella wkoll sabiex tintemm l-istigmatizzazzjoni tal-persuni li jużaw il-kannabis, filwaqt li tikkundanna l-miżinformazzjoni u l-kampanji ta' biża' li qed isiru minn numru ta' kritiċi tal-liġi. "Sfortunatament, fid-dibattitu rajna aktar u aktar dikjarazzjonijiet skoretti fil-midja, b'ċerti organizzazzjonijiet jikkwotaw statistika li ma teżistix, jew sempliċiment jgħawġu l-fatti. Il-liġi tal-kannabis kif proposta tinnormalizza l-abbuż tad-droga – PN "In-narrattiva li l-persuni li jużaw il-kannabis jirrikorru għat-tipjip minħabba n-nuqqasijiet tagħhom jew dawk tas-soċjetà hija patronizzanti u umiljanti. L-użu rikreattiv tal-kannabis mhuwiex aberrazzjoni iżda għażla, bl-istess mod kif in-nies jagħżlu li jikkonsmaw it-tabakk, l-alkoħol, jew il-laħam." Il-Grupp qal li l-ipoteżi li l-kannabis hija gateway drug għal sustanzi itqal kemm-il darba ġiet skreditata minn studji xjentifiċi xierqa, madankollu dawk kontra tal-liġi l-ġdida għadhom jirrepetuha. "Din il-miżinformazzjoni, flimkien ma' nuqqas ta' fehim ċar dwar l-effetti tas-sustanza, wasslu għal aktar stigma lejn min juża l-kannabis." Il-Moviment Graffittti kkundanna wkoll id-dikjarazzjonijiet riċenti tal-Malta Employers Association li qed jitolbu approċċ li ta' tolleranza zero u li jingħataw is-setgħa li jittestjaw lill-ħaddiema tagħhom għad-drogi. 16-il entità jappellaw lill-politiċi biex iqisu l-ġid komuni Riċentament, l-Assoċjazzjoni tal-Imgħallmin Maltin (MEA) qalet li huwa evidenti li l-abbozz ta' liġi dwar il-kannabis huwa mimli inkonsistenzi u motivi moħbija u li l-intenzjoni tiegħu hu li jinnormalizza l-kannabis minflok iwassal għad-dekriminalizzazzjoni. "Insibuha stramba li l-MEA qed tipproponi approċċ ta' tolleranza zero lejn sustanza li ma taf xejn dwarha. Il-kannabis tibqa' fid-demm għal numru ta' ġimgħat, għalhekk testijiet bħal dawn qatt ma jistgħu jiżvelaw jekk xi ħadd ikkunsmahiex eżatt qabel mar ix-xogħol jew fuq il-post tax-xogħol stess. L-MEA qed tipproponi li ħadd ma jista' juża l-kannabis fil-ħin liberu tiegħu?" Moviment Graffitti qal li minbarra dan l-attentat tal-MEA biex jirrestrinġu l-ħin liberu tal-ħaddiema, it-testijiet fihom infushom huma miżura invażiva li se xxekkel is-serħan tal-moħħ tal-ħaddiema. "Il-Gvern għandu joqgħod attent milli jċedi għat-talbiet eżaġerati tal-MEA, għax faċli tinħoloq sitwazzjoni fejn inqas persuni qed jintbagħtu l-ħabs iżda min iħaddem qed jingħata l-poter jirrestrinġi l-libertajiet u d-dinjità tal-ħaddiema." L-abbozz ta' liġi tal-kannabis mimli inkonsistenzi – MEA .td_uid_3_61a5ada6f152f_rand.td-a-rec-img{text-align:left}.td_uid_3_61a5ada6f152f_rand.td-a-rec-img img{margin:0 auto 0 0}